สถานีรถไฟย่างกุ้ง

สถานีรถไฟย่างกุ้ง (พม่า: ရန်ကုန် ဘူတာကြီး, ออกเสียง: [jàɰ̃.ɡòʊ̯ɰ̃ bù.dà.d͡ʑí]) ใจกลางเมืองย่างกุ้ง เป็นสถานีรถไฟที่ใหญ่ที่สุดในประเทศพม่า และเป็นประตูสู่การรถไฟเมียนมา ที่มีระยะทางทั้งประเทศรวม 3,126 ไมล์ (5,031 กิโลเมตร) เชื่อมต่อกับเมืองทางตอนบน (เนปยีดอ, มัณฑะเลย์, ชเวโบ) ต่างจังหวัด (มยิจีนา) เทือกเขารัฐฉาน (ตองยี, กาดล้อ) และเขตชายฝั่งตะนาวศรี (มอละมไยน์, เย่) สถานีรถไฟย่างกุ้งก่อสร้างขึ้นในปี ค.ศ. 1877 โดยชาวอังกฤษ แต่ถูกทำลายโดยกองทัพญี่ปุ่นเมื่อ ค.ศ. 1943 ต่อมา ได้มีการออกแบบใหม่โดยใช้สถาปัตยกรรมแบบพม่าแท้ ๆ และได้เปิดใช้งานอีกครั้งเมื่อ ค.ศ. 1954 ออกแบบโดยอู้ ทิน สถานีรถไฟย่างกุ้งได้รับการกำหนดให้เป็นสถานที่สำคัญของเมืองย่างกุ้งตั้งแต่ ค.ศ. 1996 เส้นทาง รถไฟวงแหวนย่างกุ้ง ทางรถไฟสายย่างกุ้ง–มอละมไยน์ ทางรถไฟสายย่างกุ้ง–แปร ทางรถไฟสายย่างกุ้ง–อองลาน-พุกาม ทางรถไฟสายย่างกุ้ง–พุกาม ทางรถไฟสายย่างกุ้ง–มัณฑะเลย์ อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ สถานีรถไฟย่างกุ้ง